הנחיות כלליות למתן תשובות לשאלון

להלן הנחיות למתן תשובות לשאלון: 

התשובות לשאלון יערכו בתצהיר חתום ומאומת  -  בהתאם להוראות הדין.

בכל מקום בו מתייחסת תשובה לאמירה, יש לציין את מועד האמירה, האופן בו ניתנה (בשיחה, בפגישה, בשיחת טלפון) זהות האומר, נסיבות האמירה ותוכנה.

בכל מקום בו מתייחסת תשובה למסמך, או לדברים שנאמרו או צוינו בכתב, נא ציין תאריך המסמך, טיבו (מכתב, תרשומת, הסכם, פקסימיליה וכד'), זהות העורך, זהות המקבל והנסיבות בהן נעשה. כן הנך מתבקש לצרף את המסמך או את העתקו.

בכל מקרה בו מתייחסת תשובה לפעולת צד ג' יש לציין מי מטעם צד ג' ביצע את הפעולה, המועד ובאילו נסיבות.

בכל מקרה בו מתייחסת תשובה לפניה, בקשה או דרישה, יש לציין את מועד הפניה, הבקשה או הדרישה, האופן בו נעשתה, זהות המקבל והנסיבות בהן נעשתה הפניה, הבקשה או הדרישה.

בכל מקרה בו מתייחסת תשובה למידע, לרבות מסמך, הנמצא ברשות צד ג', או שצד ג' העביר או עתיד להעביר לידייך, יש לציין את שמו של צד ג', כתובתו, כישוריו הרלבנטיים למידע האמור וכל פרט אחר רלוונטי, לרבות הכיצד הגיע המידע כאמור לידיו.

במידה והמידע טרם הועבר לידיך יש לציין הסיבה לעיכוב העברת המידע ומתי צפוי המידע כאמור להגיע לידיך.

שאלון

אל: המרכז הרפואי שמיר (אסף הרופא) ח.פ. 52037128
1. נא פרט את שמות אנשי הצוות הרפואי אשר ניתחו ו/או השתתפו ו/או נכחו במועד הניתוח הראשון (13.2.2025).
2. נא פרט את שמות אנשי הצוות הרפואי אשר ניתחו ו/או השתתפו ו/או נכחו במועד הניתוח השני (15.2.2025).
3. האם חדר הניתוח בו בוצע הניתוח מצולם? 
4. האם מסדרון הכניסה לחדר הניתוח מצולם ומתעד את הגורמים הנכנסים והיוצאים מחדר הניתוח? 
5. האם קיימים ברשותך תיעוד וידאו ו/או תמונות מחדר הניתוח?
6. האם קיימים ברשותך מידע ממערכת ניהול חדר הניתוח ו/או  רשימת שיבוץ הצוותים? 
7. האם תתנגד למסור את הרישומים הפנימיים המתעדים את זהות הנוכחים בחדר הניתוח במועד הניתוח ואת זמני כניסם ויציאתם?
8. האם קיימת ברשותך רשימת סיעוד בחדר הניתוח? 
9. באם קיימת ברשותך רשימת שיבוץ אנשי צוות לחדר הניתוח?
10. האם תתנגד למסור את רישומי השיבוץ והמערכת הממוחשבת של חדר הניתוח?
11. נא ציין באיזו שנה ובאיזה שלב של התמחותו בכירורגיה כללית היה המנתח הראשי.
12. נא ציין כמה ניתוחי כריתת כיס מרה לפרוסקופית ביצע המנתח הראשי עד למועד האירוע. 
13. נא ציין כמה מתוך הניתוחים הנ"ל ביצע המנתח הראשי כמנתח ראשון. 
14. נא ציין כמה מתוך הניתוחים הנ"ל ביצע המנתח הראשי תחת השגחה ישירה. 
15. נא ציין האם המנתח הראשי היה מוסמך לבצע כריתת כיס מרה כמנתח ראשון. 
16. נא ציין מה הייתה רמת העצמאות שהוגדרה למנתח הראשי במועד הניתוח. 
17. נא ציין האם ביצעת הערכה פורמלית של כשירות המנתח הראשי לביצוע הניתוח הספציפי.
18. נא ציין האם במהלך הניתוח נדרשה התערבות של המנתח הבכיר. 
19. במידה ותשובתך לשאלה 15 חיובית – נא ציין שמו של המנתח הבכיר ותיאור הליך ההתערבות. 
20. האם בוצע הליך תחקיר פנימי/בירור אירוע חריג בעקבות האירועים המתוארים בכתב התביעה? 
21. האם בוצע דיון תמותה או דיון מחלקתי בעקבות האירועים המתוארים בכתב התביעה? 
